Diari Oficial de la Generalitat Valenciana


Sumari del DOGV 8411, del 26-10-2018 (2018/9827)

RESOLUCIÓ de 22 d'octubre de 2018, de la Conselleria d'Educació, Investigació, Cultura i Esport, per la qual s'autoritzen programes formatius de qualificació bàsica per al curs 2018-2019 no finançats amb fons públics.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8411

Data del DOGV
:   26-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9827


Data del document
:   22-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 22 d'octubre de 2018, de la Conselleria d'Educació, Investigació, Cultura i Esport, per la qual s'autoritzen programes formatius de qualificació bàsica per al curs 2018-2019 no finançats amb fons públics. [2018/9827]  
Els programes formatius de qualificació bàsica han sigut regulats per l'Ordre 73/2014, de 26 d'agost, de la Conselleria d'Educació, Cultura i Esport (DOGV 7349, 29.08.2014).  
Des d'aquesta direcció general es va sol·licitar de la Inspecció General d'Educació, d'acord amb l'article 30 de l'Ordre 73/2014, de 26 d'agost, els corresponents informes per a procedir a l'autorització per a impartir alguns programes formatius, en els centres privats que així ho sol·licitaren.  
Vistos els informes emesos per la Inspecció d'Educació d'Alacant i de València, d'acord amb l'article 30 de l'Ordre 73/2014, de 26 d'agost.  
  
En virtut del que estableix l'article 28 de la Llei 5/1983, de 30 de desembre, del Consell, i vista la proposta de la directora general de Formació Professional i Ensenyaments de Règim Especial, de data 15 d'octubre de 2018 i de conformitat amb aquesta, resolc:  
  
Primer  
Autoritzar les entitats que figuren en l'annex I a impartir els programes formatius de qualificació bàsica.  
  
Segon  
En el termini de 15 dies des de la data de la publicació en el DOGV de la resolució, les entitats autoritzades procediran a la presentació de la documentació d'inici, d'acord amb els annexos IV i V disponibles en la pàgina web de la Direcció General de Formació Professional i Ensenyaments de Règim Especial, www.ceice.gva.es. Hauran de presentar els contractes de professorat i la dedicació horària del conjunt de tots els programes formatius de qualificació bàsica.  
En cas de no posar en marxa el programa o programes formatius autoritzats, el centre estarà obligat a comunicar l'esmentada circumstància a la Direcció General de Formació Professional i Ensenyaments de Règim Especial en el termini esmentat.  
  
Tercer  
La realització dels programes formatius de qualificació bàsica es regirà pel que estableix l'Ordre 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica a la Comunitat Valenciana, i per totes les instruccions que dicte la Direcció General de Formació Professional i Ensenyaments de Règim Especial.  
D'acord amb l'article 30 de l'Ordre 73/2014, de 26 d'agost, l'autorització per a impartir els programes formatius de qualificació bàsica estarà desvinculada de la subvenció pública d'aquests.  
  
Quart  
La resolució produirà efectes l'endemà de ser publicada en el Diari Oficial de la Generalitat Valenciana, no obstant això, l'autorització d'aquests programes s'entén referida a l'inici del curs escolar 2018-2019.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'interposarà davant del conseller d'Educació, Investigació, Cultura i Esport en el termini d'un mes a comptar des de l'endemà de ser publicat.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicat.  
  
València, 22 d'octubre de 2018. El conseller d'Educació, Investigació, Cultura i Esport: Vicent Marzà Ibáñez.